CELEX: 52009PC0485
Language: el
Date: 2009-09-21
Title: Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής

Σημαντική ανακοίνωση νομικού περιεχομένου

|

52009PC0485

Πρόταση Αποφασης του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής  /* COM/2009/0485 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.9.2009COM(2009) 485 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή για τη Διατήρηση της Θαλάσσιας Πανίδας και Χλωρίδας της ΑνταρκτικήςΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, οι θέσεις που λαμβάνονται για λογαριασμό της Κοινότητας στις Περιφερειακές Οργανώσεις Διαχείρισης Αλιείας, όταν αυτές καλούνται να εκδώσουν αποφάσεις οι οποίες παράγουν έννομα αποτελέσματα, πλην των αποφάσεων που συμπληρώνουν ή τροποποιούν το θεσμικό πλαίσιο των οικείων συμφωνιών, αποφασίζονται από το Συμβούλιο με ειδική πλειοψηφία βάσει πρότασης της Επιτροπής.Βάσει της εν λόγω υποχρέωσης και μετά από ανάλογες αποφάσεις του Συμβουλίου και προτάσεις της Ευρωπαϊκής Επιτροπής για άλλες Περιφερειακές Οργανώσεις Διαχείρισης Αλιείας, η Ευρωπαϊκή Επιτροπή υποβάλλει την παρούσα πρόταση απόφασης σχετικά με τον καθορισμό της θέσης που πρέπει να λάβει η Κοινότητα στην Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής. Η παρούσα πρόταση ακολουθεί την ίδια προσέγγιση με εκείνες που αφορούν άλλες Περιφερειακές Οργανώσεις Διαχείρισης Αλιείας, ώστε να υπάρχει συνεκτικότητα.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή για τη Διατήρηση της Θαλάσσιας Πανίδας και Χλωρίδας της ΑνταρκτικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 33 της συνθήκης ΕΚ, σε συνδυασμό με το άρθρο 32, προβλέπει ότι ένας από τους στόχους της Κοινής Αλιευτικής Πολιτικής είναι η εξασφάλιση του εφοδιασμού. Ο κανονισμός (ΕΚ) αριθ. 2371/2002[1] προβλέπει ότι η Κοινότητα εφαρμόζει προληπτική προσέγγιση λαμβάνοντας μέτρα που έχουν ως στόχο την προστασία και τη διατήρηση των έμβιων υδρόβιων πόρων, την εξασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και να συμβάλλει στη διεξαγωγή αποδοτικών αλιευτικών δραστηριοτήτων στο πλαίσιο οικονομικά βιώσιμου και ανταγωνιστικού κλάδου αλιείας και υδατοκαλλιέργειας, εξασφαλίζοντας αξιοπρεπές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Η Ευρωπαϊκή Κοινότητα, όπως και το Βέλγιο, η Βουλγαρία, η Φινλανδία, η Γαλλία, η Γερμανία, η Ελλάδα, η Ιταλία, οι Κάτω Χώρες, η Πολωνία, η Ισπανία, η Σουηδία και το Ηνωμένο Βασίλειο είναι συμβαλλόμενο μέρος της Σύμβασης για τη Διατήρηση της Θαλάσσιας Πανίδας και Χλωρίδας της Ανταρκτικής του 1982. Με τη σύμβαση συστάθηκε Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής (CCAMLR), η οποία, βάσει επιστημονικών στοιχείων, λαμβάνει ενδεχομένως μέτρα για τη διαχείριση της θαλάσσιας χλωρίδας και πανίδας στη ζώνη για την οποία είναι αρμόδια. Τα μέτρα αυτά αποσκοπούν στην εξασφάλιση της διατήρησης και της ορθολογικής χρήσης της θαλάσσιας χλωρίδας και πανίδας της Ανταρκτικής.(3) Σύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών και οι οποίοι καλούνται να λάβουν αποφάσεις που παράγουν έννομα αποτελέσματα (πλην εκείνων που τροποποιούν το θεσμικό πλαίσιο των οικείων συμφωνιών), εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΑΠΟΦΑΣΙZEI:Άρθρο 1Η θέση που πρέπει να υιοθετηθεί για λογαριασμό της Κοινότητας στην Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής, όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, καθορίζεται στο παράρτημα της παρούσας απόφασης.Άρθρο 2Η θέση της Κοινότητας που καθορίζεται στο παράρτημα της παρούσας απόφασης αξιολογείται και, εφόσον αυτό ενδείκνυται, αναθεωρείται από το Συμβούλιο βάσει πρότασης της Επιτροπής το αργότερο κατά την ετήσια συνεδρίαση της Επιτροπής για τη Διατήρηση της Θαλάσσιας Πανίδας και Χλωρίδας της Ανταρκτικής το 2014.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΗ θέση της Κοινότητας στην Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής1. ΑρχέςΣτο πλαίσιο της CCAMLR, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης των ειδών τα οποία αποτελούν αντικείμενο διαχείρισης της CCAMLR, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στο θαλάσσιο οικοσύστημα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα, εξασφαλίζοντας αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι τα μέτρα της CCAMLR συνάδουν με τους στόχους της σύμβασης για τη Διατήρηση της Θαλάσσιας Πανίδας και Χλωρίδας της Ανταρκτικής·γ) εξασφαλίζει ότι τα μέτρα του CCAMLR συνάδουν με το διεθνές δίκαιο, και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των ΗΕ σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα·δ) προωθεί την εναρμόνιση με τα μέτρα που έχουν εγκριθεί από άλλες περιφερειακές οργανώσεις διαχείρισης της αλιείας·ε) επιδιώκει τη συνέργεια με την πολιτική που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμοίΗ Ευρωπαϊκή Επιτροπή επιδιώκει, στο μέτρο του δυνατού, να στηρίξει την έγκριση των παρακάτω δράσεων από την CCAMLR:α) μέτρα διατήρησης και διαχείρισης των αλιευτικών πόρων στη ζώνη της σύμβασης, τα οποία θα βασίζονται στις βέλτιστες διαθέσιμες επιστημονικές συμβουλές, συμπεριλαμβανομένων των TAC και των ποσοστώσεων των ειδών τα οποία αποτελούν αντικείμενο διαχείρισης της CCAMLR. Όπου αυτό είναι απαραίτητο, εξετάζεται η δυνατότητα λήψης ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης, ώστε να αποφευχθεί οιαδήποτε αύξηση των αλιευτικών δραστηριοτήτων·β) ενίσχυση των μέτρων παρακολούθησης, ελέγχου και επιτήρησης στη ζώνη διακανονισμού CCAMLR προκειμένου να ενισχυθεί η τήρηση των μέτρων της CCAMLR·γ) ενίσχυση της δράσης κατά της ΠΛΑ αλιείας·δ) μέτρα προστασίας των ευάλωτων θαλάσσιων οικοσυστημάτων στη ζώνη διακανονισμού της CCAMLR βάσει των ψηφισμάτων της Γενικής Συνέλευσης των Ηνωμένων Εθνών·ε) ανάπτυξη κοινών προσεγγίσεων με άλλες περιφερειακές οργανώσεις διαχείρισης της αλιείας περιλαμβανομένης της Οργάνωσης Αλιείας Βορειοδυτικού Ατλαντικού και της Διεθνούς Επιτροπής για τη Διατήρηση των Θυννοειδών του Ατλαντικού·στ) πρόσθετα τεχνικά μέτρα βάσει γνωμοδότησης της επιστημονικής επιτροπής CCAMLR·ζ) συνέχιση του εκσυγχρονισμού της CCAMLR με βάση την εξέταση των επιδόσεων.[1] ΕΕ L 358 της 31.12.2002, σ. 59.